|  |  |  |
| --- | --- | --- |
| ED |  |  |
| **EΛΛΗΝΙΚΗ ΔΗΜΟΚΡΑΤΙΑ** |  |  |
| **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ**  **ΚΑΙ ΑΘΛΗΤΙΣΜΟΥ** |  |  |
| **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ** |  |  |
| **ΕΚΠΑΙΔΕΥΣΗΣ ΔΥΤ. ΕΛΛΑΔΑΣ** |  |  |
| **ΑΥΤΟΤΕΛΗΣ ΔΙΕΥΘΥΝΣΗ ΔΙΟΙΚΗΤΙΚΗΣ, ΟΙΚΟΝΟΜΙΚΗΣ** |  |  |
| **ΚΑΙ ΠΑΙΔΑΓΩΓΙΚΗΣ ΥΠΟΣΤΗΡΙΞΗΣ** |  |  |
| **ΤΜΗΜΑ Γ΄-ΠΡΟΣΩΠΙΚΟΥ** |  |  |
| Ταχ. Διεύθυνση : Ακτή Δυμαίων 25Α Ταχ. Κώδικας : 262 22 ΠΑΤΡΑ  Πληροφορίες : Β. Αργυροπούλου/ Θ. Φίλια  Τηλέφωνο : 2610-362.418, 362.414  E-Mail : [pdede@sch.gr](mailto:pdede@sch.gr) |  |  |
|  |
|  |
|  |

**ΘΕΜΑ : «Συγκρότηση εφορευτικών επιτροπών των εκλογών για την ανάδειξη αιρετών μελών των υπηρεσιακών συμβουλίων εκπαιδευτικού προσωπικού της 2ης Νοεμβρίου 2024 σύμφωνα με τις διατάξεις του άρθρου 22 του ν. 4728/2020 (Α΄ 186) σε συνδυασμό με τις διατάξεις του άρθρου 288 του ν. 4738/2020 (Α΄ 207)»**

*Σχετ.: α) οι αριθμ. Φ.350/96/119742/Ε3/30-09-2022 (Β΄ 5131) ΚΥΑ και Φ.350/36/109903/Ε3/01-10-2024 (Β΄ 5458) ΥΑ και β) Η αρ. πρωτ. Φ.350/38/116813/Ε3/07-10-2024 (ΑΔΑ: 9ΧΩΔ46ΝΚΠΔ-ΩΩΟ) εγκύκλιος του ΥΠΑΙΘΑ με θέμα: «Εκλογές αιρετών εκπροσώπων των εκπαιδευτικών στα Υπηρεσιακά Συμβούλια Α/θμιας & Β/θμιας Εκπ/σης»*

Κατ’ εφαρμογή των ανωτέρω σχετικών, και ειδικότερα των διατάξεων του άρθρου 2 παρ. 2 της αριθμ. Φ.350/96/119742/Ε3/30-09-2022 (Β΄ 5131) ΚΥΑ,

παρακαλούμε να μας υποβάλετε **μέχρι την Πέμπτη 10/10/2024 και ώρα 10.00,** τις προτάσεις σας για τον ορισμό *δύο (2) εκπαιδευτικών πρωτοβάθμιας και δευτεροβάθμιας εκπαίδευσης*, *κατά περίπτωση, κατά προτίμηση κλάδου πληροφορικής ή με καλή γνώση πληροφορικής, που υπηρετούν στην οικεία Διεύθυνση Εκπαίδευσης, με ισάριθμους αναπληρωτές τους,* *καθώς και τα στοιχεία των ορισθέντων από την οικεία πρωτοβάθμια συνδικαλιστική οργάνωση εκπροσώπων της (τακτικού και αναπληρωτή)* για την **συγκρότηση των τριμελών εφορευτικών επιτροπών** που θα διεξάγουν ηλεκτρονικά τις εκλογές αιρετών εκπροσώπων των εκπαιδευτικών στα υπηρεσιακά συμβούλια **την 2η Νοεμβρίου 2024**. Σημειώνεται ότι με την απόφαση συγκρότησης ορίζεται από τα μέλη της εκάστοτε Εφορευτικής Επιτροπής ο Πρόεδρος αυτής και ο Διαχειριστής της ψηφοφορίας. Επιπλέον, να συμπληρώσετε και τον συνημμένο πίνακα **excel** με τα στοιχεία των προτεινόμενων μελών των εφορευτικών επιτροπών στη Διεύθυνση Εκπαίδευσης αρμοδιότητάς σας (όνομα, επώνυμο, διεύθυνση ηλεκτρονικού ταχυδρομείου).

Υπενθυμίζουμε ότι:

**Α)** οι **πίνακες εκλογέων** **καταρτίζονται** για τους εκπαιδευτικούς, σύμφωνα με τα προβλεπόμενα στο άρθρο 3 παρ. 1, 2 και 3 της αριθμ. Φ.350/96/119742/Ε3/30-09-2022 (Β΄ 5131) ΚΥΑ, από τις οικείες **Διευθύνσεις Εκπαίδευσης μέχρι** **18/10/2024** και αποστέλλονται **αυθημερόν** στους προέδρους των οικείων εφορευτικών επιτροπών,

**Β)** οι **υποψηφιότητες** εκ μέρους των συνδυασμών των υποψηφίων ή των μεμονωμένων υποψηφίων **υποβάλλονται** **μέχρι 11/10/2024** στον Διευθυντή της οικείας Διεύθυνσης Εκπαίδευσης (για ΠΥΣΔΕ-ΠΥΣΠΕ), στον Περιφερειακό Διευθυντή Εκπαίδευσης (για ΑΠΥΣΔΕ-ΑΠΥΣΠΕ-ΠΥΣΕΕΠ) και στον Γενικό Γραμματέα Πρωτοβάθμιας, Δευτεροβάθμιας Εκπαίδευσης και Ειδικής Αγωγής του ΥΠΑΙΘΑ (για ΚΥΣΔΕ-ΚΥΣΠΕ, ΚΥΣΕΕΠ),

**Γ)** η **ανακήρυξη** των συνδυασμών των υποψηφίων και των μεμονωμένων υποψηφίων θα γίνει από τα αρμόδια κατά τα ανωτέρω όργανα **μέχρι 17/10/2024**.

|  |  |  |  |
| --- | --- | --- | --- |
|  |  |  | **Ο Αναπληρωτής Περιφερειακός Διευθυντής Εκπαίδευσης Δυτικής Ελλάδας** |
|  |  |  |  |
|  |  |  | **Νικόλαος Χ. Δελέγκος** |

**ΑΠΟΔΕΚΤΕΣ**

|  |  |  |
| --- | --- | --- |
| |  | | --- | | **∙ Δ/νσεις Π/θμιας Εκπ/σης**  (Αιτ/νίας, Αχαΐας, Ηλείας) | | **∙ Δ/νσεις Δ/θμιας Εκπ/σης**  (Αιτ/νίας, Αχαΐας, Ηλείας) |   **∙ τα Δ.Σ. των Συλλόγων Π/θμιας & Δ/θμιας Εκπ/σης**  (μέσω των οικείων Δ/νσεων Π.Ε. και Δ.Ε.) |